03/10/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de setembro de 2017 pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Ordes (IN407A 2017/047-1)

Resolución do 13 de setembro de 2017, da Xefatura Territorial da Coruña pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Ordes (IN407A 2017/047-1) Expediente: IN407A 2017/047-1 Promotor: Unión Fenosa Distribución, S. A. Instalación: reforma LMTA derivada Paraiso Concello: Ordes FEITOS 1. O 17 de marzo de 2017 o promotor solicitou a autorización administrativa previa, autorización administrativa de construción e a declaración de utilidade pública da instalación de distribución eléctrica indicada.2. Características técnicas: – LMTS a 15 KV, de 25 m, condutor tipo RHZ1-2OL 12/20 KV 1x240 mm 2 Al, con orixe no apoio n.º 49-78-15 proxectado na LMT SIG-802 e final no Novo CT Paraiso (Expte. IN407A 2012/054-1). – LMTA a 20 KV, de 540 m, condutor tipo LA-56 Al, con orixe no apoio n.º 49-78-10 existente da LMT SIG-802 e final no apoio n.º 49-78-15 proxectado. Substitución dos apoios de madeira e formigón actuais por outros de formigón de maior esforzo e altura.3. O proxecto someteuse ó trámite de información pública mediante resolución publicada nos seguintes medios: – Resolución información pública: 10 de maio de 2017. – DOG: 8 de xuño de 2017. – BOP: 23 de maio de 2017. – Xornal “La Voz de Galicia”: 9 de xuño de 2017. – Taboleiro de anuncios do concello: segundo certificado municipal do 31 de xullo ao 7 de agosto de 2017. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública foron presentadas alegacións, das cales se deu traslado a Unión Fenosa Distribución, SA.  Dona Natali Marcondes Dennis, mediante escrito recibido o 27 de xuño de 2017, solicita non se leve a cabo a instalación proxectada na finca n.º 5 (segundo RBDA do proxecto) alegando o en síntese o seguinte: * Ser preferible unha afectación menor ao terreo, para o que se propón que a empresa promotora modifique o trazado ou soterre a liña. En relación coas alegacións presentada Unión Fenosa Distribución, S. A. presentou os seguintes escritos de contestación:  Escrito de data 11 de xullo de 2017, no que se valoran as alegación presentadas por dona Natali Marcondes Dennis, no que en síntese manifesta o seguinte: * A obra proxectada consiste nunha substitución dos cables da actual liña de media tensión SIG-802, por outros de maior tensión. En consecuencia, a obra proxectada non contempla un cambio de trazado. * Non existen novos afectados a maiores dos que xa o están coa liña existente. * Non hai lugar a un novo trazado por non haber limitacións á servidume e o alegante non propón trazado alternativo algún, de conformidade co art.161 do R. D. 1955/2000. * As instalacións proxectadas cumpren con toda a regulamentación en materia medio ambiental. En relación coas alegacións formuladas e coas manifestacións de Unión Fenosa Distribución, S. A. ao respecto infórmase do seguinte:  Non procede atender a solicitude realizada por dona Natali Marcondes Dennis polo seguinte: * Non se alega ningunha das causas de limitación de servidume de paso establecidas no artigo 161 do Real decreto 1955/2000, do 1 de decembro.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. No expediente consta un informe favorable dos servizos técnicos desta Xefatura Territorial. De acordo con todo o indicado, Resolvo: 1. Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos.  A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación:  As declaracións de conformidade relativas ó material ou equipo e as certificacións ou homologacións, se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 13 de setembro de 2017. Isidoro Martínez Arca Xefe Territorial da Coruña